open-index/open-wikipedia-markdown huggingface dataset:
अहिरवाड़ा

अंगूठाकार|असीरगढ़ किला
अहिरवाड़ा मध्य भारत या आधुनिक मध्य प्रदेश में पार्वती और बेतवा नदियों के बीच स्थित एक ऐतिहासिक क्षेत्र है। अहिरवाड़ा राज्य  भिलसा और झांसी शहरों के बीच स्थित था।जिसमें आज के अशोकनगर, गुना, शिवपुरी और विदिशा ज़िले तथा बीना तहसील का कुछ भाग शामिल था।[ अहिरवाड़ा क्षेत्र का भाग बुंदेलखंड मे शामिल किया जाता है
  

## इतिहास
आभीर जैसे शब्द अक्सर सौराष्ट्र के क्षत्रप शिलालेख में उल्लेखित होते रहे हैं। पुराणों और बृहद्संहिता के अनुसार समुद्रगुप्त काल में आभीर दक्षिणी क्षेत्र में शासक  थे।  जो धीरे-धीरे भारत के विभिन्न भागों में फैल गए। बाद की तारीख में इन्होंने मध्य प्रदेश में अहिरवाड़ा पर पर शासन करने के लिए कब्जा कर लिया। संवत 918 के जोधपुर शिलालेख से स्पष्ट है कि राजस्थान में भी उनका शासन क्षेत्र था। शिलालेख के अनुसार आभीर अपने आतंकी आचरण की वजह से, अपने पड़ोसियों के लिए एक चुनौती थे।

औरंगज़ेब के शासनकाल में, अहिरवाड़ा खींची वंश के राजा धीरज सिंह के शासन के अधीन आ गया, जो ज्यादातर समय के लिए अहीर विद्रोह को दबाने और व्यवस्था बहाल करने में व्यस्त रहे।

## महाराजा ठाकुर पूरनमल देव
https://upload.wikimedia.org/wikipedia/commons/b/b0/Thakur_Puranmal_Singh_Yaduvanshi.jpg

महाराजा ठाकुर पूरणमल सिंह यदुवंशी (पूरणमल देव) 1714-1716 (ई॰) के दौरान मालवा क्षेत्र के एक यादववंशी क्षत्रिय शासक थे।
1714 में, जयपुर के राजा जयसिंह, मालवा में विकार दबाने में सफल हो गए। अफगान दंगाइयों ने महाराजा पूरनमल देव की मदद से सिरोंज पर नियंत्रण स्थापित कर लिया। अहिरवाड़ा राज्य अपने महाराजा पुरनमल देव के नेतृत्व में अंग्रेज़ सरकार से विद्रोह के लिए खड़ा हो गया, उन्होंने सिरोंज से कालाबाग के लिए सड़कों को बंद कर दिया और रानोड और इंदौर के अपने गढ़ों से सरकार को परेशान करना जारी रखा। राजा जय सिंह अप्रैल 1715 में फिर सिरोंज पहुँचे और अफगान सेना को पराजित किया। परंतु जय सिंह द्वारा स्थापित यह शांति ज्यादा दिन तक नहीं टिक पायी और नवंबर 1715 में महाराजा पूरनमल देव ने मालपुर में नए सिरे से लूट-पाट शुरू कर दी। रोहिला, गिरासिया , भील, यादववंशी क्षत्रिय व अन्य हिंदू राजशाही मालवा में चारों ओर से विद्रोह हेतु खड़े हो गए व स्थिति को नियंत्रित करने की सरकार की हर कोशिश को नाकाम कर दिया।
## शासक
* महाराजा राव चुरामन, यदुवंशी अहीर
* महाराजा ठाकुर पूरनमल सिंह ,यदुवंशी अहीर
* महाराजा भूमि देव (भारत के सम्राट में से एक)
* ठाकुर मर्दन सिंह यदुवंशी, विदिशा
* ठाकुर हरज्ञान सिंह यादव, खल्टोन ग्वालियर
* बलवंत सिंह यादव, टीकमगढ़, वीर सिंह देव का सेनापति
* रायमं सिंह दौवा, बलवंत का बेटा
* राव खलक सिंह दौवा, दतिया
* ठाकुर बोधन दौवा, सागर
* ठाकुर लक्ष्मण सिंह दौवा, छतरपुर
* रंजोर सिंह दौवा, छतरपुर

## इन्हें भी देखें
* असीरगढ़ किला

## संदर्भ सूत्र

श्रेणी:अहीर
श्रेणी:अहीर इतिहास
श्रेणी:अहीर (आभीर) राजवंश
कल्याण

**कल्याण** के कई अर्थ हैं:-

* समाज कल्याण 
* कल्याण अर्थशास्त्र, अर्थशास्त्र की शाखा 
* कल्याण सिंह, भारतीय राजनीतिज्ञ
* पवन कल्याण, तेलुगू अभिनेता 
* कल्याण, महाराष्ट्र, शहर 
* कल्याण तालुका
सेंट जॉन्स चर्च, कोलकाता

**सेंट जॉन्स चर्च** (अंग्रेजी:St. John’s Church), जो मूल रूप से एक गिरजाघर था, ब्रिटिश भारत में कोलकाता के प्रभावी रूप से राजधानी बनने के बाद ईस्ट इंडिया कंपनी द्वारा बनवाई गयी कुछ पहली सार्वजनिक इमारतों में से एक था। राजभवन के उत्तर-पश्चिमी कोने में स्थित इस चर्च, का निर्माण 1784 में एक सार्वजनिक लॉटरी के माध्यम से जुटाये गये 30,000 रुपयों से शुरू किया थाऔर यह निर्माण कार्य 1787 में पूरा हो गया। अर्मेनियाई और पुराने मिशन चर्च के बाद निर्मित यह गिरजा कलकत्ता (कोलकाता) का तीसरा सबसे पुराना चर्च है। सेंट जॉन चर्च का उपयोग 1847 तक कलकत्ता (कोलकाता) के अंग्रेज़ी कैथेड्रल के रूप में किया गया और इसके बाद सेंट पॉल कैथेड्रल को अंगरेज़ी कैथेड्रल के रूप में स्थापित किया गया। सेंट जॉन्स चर्च को सेंट मार्टिन-इन-द-फील्ड्स ऑफ लंदन के अनुसार मॉडल किया गया था।

## सन्दर्भ

## बाहरी कड़ियाँ
ट्रेनर (वायुयान)

**ट्रेनर**, वायुयान का एक वर्ग है जो विशेष रूप से पायलटों और एयरक्रू को उड़ान प्रशिक्षण की सुविधा देता है। एक समर्पित ट्रेनर विमान में उपयोग के लिए अतिरिक्त सुरक्षा सुविधाओं जैसे संयुक्त उड़ान नियंत्रण, सरल कॉकपिट आदि विशेषतायें भी होती हैं।

नागरिक पायलटों को सामान्य रूप से दो या दो से अधिक सीटों वाले हल्के विमान में प्रशिक्षित किया जाता है जिसमें एक छात्र और प्रशिक्षक बैठ सके।
## इन्हें भी देखें
*एचएएल एचटीटी-40
## सन्दर्भ

श्रेणी:ट्रेनर वायुयान
सरदार वल्लभ भाई पटेल स्टेडियम, वलसाड

**सरदार पटेल स्टेडियम**, गुजरात के वलसाड में स्थित एक क्रिकेट स्टेडियम है, जो की गुजरात क्रिकेट टीम के गृह-मैदानों में से एक है। इसे रन्जी ट्रॉफी जैसे घरेलु प्रतियोगिताओं के आयोजन के लिए अक्सर इस्तेमाल किया जाता है। बलसर ज़िला क्रिकेट एसोसिएशन इसका मालिक है, जो गुजरात क्रिकेट एसोसिएशन के अंतर्गत है। इसे वर्त्तमान स्थिति अनुसार, अंतर्राष्ट्रीय प्रतियोगिताओं के लिए उपयोग नहीं किया जाता है।

## सन्दर्भ

## बाहरी कड़ियाँ
* क्रिकइन्फो.कोम पर सरदार पटेल स्टेडियम

श्रेणी:भारत के क्रिकेट स्टेडियम
जयंती स्टेडियम

**जयंती स्टेडियम**, छत्तीसगढ़ राज्य के भिलाई नगर में, स्थित एक बहु-उपयोगी स्टेडियम है। यह भिलाई के इंद्रा प्लेस में अवस्थित है। इसे घरेलु प्रतियोगिताओं व अन्य कार्यक्रमों के लिए उपयोग किया जाता है। घरेलु क्रिकेट के मैदान होने के लिया उपयुक्त सारे प्रावधान यहाँ मौजूद हैं, तथा यहाँ क्रिकेट क अतिरिक्त, आइस हॉकी व अन्य खेलों से सम्बंधित प्रतियोगिताएँ भी आयोजित की जाती रहीं हैं।

## इन्हें भी देखें

## सन्दर्भ

## बाहरी कड़ियाँ

श्रेणी:भारत के क्रिकेट स्टेडियम
मज़गाँव

**मज़गाँव** (Mazagaon) या **माझगाव** भारत के महाराष्ट्र राज्य के मुम्बई नगर का एक मुहल्ला है। यह दक्षिण मुम्बई में स्थित है। आधुनिक मुम्बई १८वीं शताब्दी तक सात द्वीपों में बंटा हुआ था जिन्हें जोड़कर आधुनिक नगर का निर्माण किया गया। मज़गाँव मुम्बई के इन सात द्वीपों में से एक है। यह कभी कोली समुदाय का निवास-स्थान था जो मछुआरें हुआ करते थे और "मज़गाँव" नाम की उत्पत्ति भी संस्कृत के "मत्स्य गाँव" से हुई।

## इन्हें भी देखें
* मुम्बई के सात छोटे द्वीप

## सन्दर्भ

श्रेणी:मुम्बई में मुहल्ले
श्रेणी:मुम्बई के द्वीप
श्रेणी:मुम्बई का इतिहास
नाड़ी (योग)

thumb|पद्मासन मुद्रा 1. मूलाधार चक्र 2. स्वाधिस्ठान चक्र 3. नाभि चक्र 4. अनाहत चक्र 5. विशुद्धि चक्र 6. आज्ञा चक्र 7. सहस्रार चक्र ; A. कुण्डलिनी B. ईड़ा नाड़ी C. सुषुम्ना नाड़ी D. पिंगला नाड़ी
योग के सन्दर्भ में **नाड़ी** वह मार्ग है जिससे होकर शरीर की ऊर्जा प्रवाहित होती है। योग में यह माना जाता है कि नाडियाँ शरीर में स्थित नाड़ीचक्रों को जोड़तीं है।

कई योग ग्रंथ १० नाड़ियों को प्रमुख मानते हैं। इनमें भी तीन का उल्लेख बार-बार मिलता है - ईड़ा, पिंगला और सुषुम्ना। ये तीनों मेरुदण्ड से जुड़े हैं। इसके आलावे गांधारी - बाईं आँख से, हस्तिजिह्वा दाहिनी आँख से, पूषा दाहिने कान से, यशस्विनी बाँए कान से, अलंबुषा मुख से, कुहू जननांगों से तथा शंखिनी गुदा से जुड़ी होती है। अन्य उपनिषद १४-१९ मुख्य नाड़ियों का वर्णन करते हैं। 

**[[ईड़ा]]** ऋणात्मक ऊर्जा का वाह करती है। शिव स्वरोदय, ईड़ा द्वारा उत्पादित ऊर्जा को चन्द्रमा के सदृश्य मानता है अतः इसे चन्द्रनाड़ी भी कहा जाता है। इसकी प्रकृति शीतल, विश्रामदायक और चित्त को अंतर्मुखी करनेवाली मानी जाती है। इसका उद्गम मूलाधार चक्र माना जाता है - जो मेरुदण्ड के सबसे नीचे स्थित है।

**[[पिंगला]]** धनात्मक ऊर्जा का संचार करती है। इसको सूर्यनाड़ी भी कहा जाता है। यह शरीर में जोश, श्रमशक्ति का वहन करती है और चेतना को बहिर्मुखी बनाती है। 

**[[पिंगला]]** का उद्गम मूलाधार के दाहिने भाग से होता है जबकि ईडां का बाएँ भाग से।

**[[मेरूरज्जु|सुषुम्ना]]** नाड़ियों में इंगला, पिगला और सुषुम्ना तीन प्रधान हैं. इनमें भी सुषुम्ना सबसे मुख्य है। सुषुम्ना नाड़ी जिससे श्वास, प्राणायाम और ध्यान विधियों से ही प्रवाहित होती है। सुषुम्ना नाड़ी से श्वास प्रवाहित होने की अवस्था को ही 'योग' कहा जाता है। योग के सन्दर्भ में नाड़ी वह रास्ता है जिसके द्वारा शरीर की ऊर्जा का परिवहन होता है। 

* सुषुम्ना नाड़ी मूलाधार (Basal plexus) से आरंभ होकर यह सिर के सर्वोच्च स्थान पर अवस्थित सहस्रार तक आती है। सभी चक्र सुषुम्ना में ही विद्यमान हैं।

*अधिकतर लोग इड़ा और पिंगला में जीते और मरते हैं और मध्य स्थान सुषुम्ना निष्क्रिय बना रहता है। परन्तु सुषुम्ना मानव शरीर-विज्ञान का सबसे महत्वपूर्ण पहलू है। जब ऊर्जा सुषुम्ना नाड़ी में प्रवेश करती है, असल में तभी से यौगिक जीवन शुरू होता है।

## सन्दर्भ

## इन्हें भी देखें
*नाड़ी (आयुर्विज्ञान)

श्रेणी:योग
मेरुदण्ड

right|thumb|200px|बाहर से मेरूदंड का दृष्य
thumb|upright=0.8|मेरूदंड के विभिन्न भाग
right|thumb|300px|मेरूदंड के विभिन्न भाग (रंगीन)
मानव शरीर रचना में 'रीढ़ की हड्डी' या **मेरुदंड** (vertebral column या backbone या spine)) पीठ की हड्डियों का समूह है जो मस्तिष्क के पिछले भाग से निकलकर गुदा के पास तक जाती है। इसमें ३३ खण्ड (vertebrae) होते हैं। मेरुदण्ड के भीतर ही मेरूनाल (spinal canal) में मेरूरज्जु (spinal cord) सुरक्षित रहता है।

## मेरुदंड का शल्यकर्म (surgery)
मेरूदंड, रीढ़, या कशेरूक दंड अनेक छोटी अस्थियों से निर्मित होता है, जो कशेरूक (vertebrate) कहलाती हैं और जिनकी संख्या कुल 26 होती है-
* गर्दन पर (ग्रैव) 7;
* पृष्ठीय, या वक्षीय 12;
* कटि पर 5;
* त्रिकास्थि (sacrum) और
* कोसेजी (coseyse)।

त्रिकास्थि में पाँच अस्थियाँ सम्मिलित (fused) होती हैं जबकि कोसेजी में चार (३ से पाँच तक) अस्थियाँ एकाकार (fused) रहतीं हैं। 

### चोट ओर रोग
प्रत्यक्ष या अप्रत्यक्ष बल प्रयोग से कशेरूकों के अलग हो जाने पर मेरूदंड का भंग होता है जिसमें मेरूरज्जु का विदारण (tearing), या संदलन (crushing) संमिलित है जिसके फलस्वरूप चोट के स्थान के नीचे के भाग संवेदनहीन और संचलन शक्ति से शून्य हो जाते हैं। पहले ऐसे रोगी नीरोग नहीं हो पाते थे और शय्याव्रण और संक्रमण ग्रस्त होकर चिरकाल तक कष्ट भोगते और मर जाते थे। पिछले महायुद्ध के समय में अर्जित ज्ञान के कारण अब पैर के लकवे (paraplegic) के रोगी पहिएदार कुर्सियों में उपयोगी जीवन बिता सकते हैं।

मेरूदंड की वक्रता के अनेक कारण हो सकते हैं, जिनमें मुख्य है, मेरूदंड की गुलिकार्ति (tuberculosis)। कशेरूकों की काय अस्थिक्षय (caries) से नष्ट हो जाती है और उसके निपात (collapse) से कूबड़ निकल आता हे। स्पाण्डिलाइटिस (spondylitis) एक विकलांगकारी चिंताजनक स्थिति है जिसमें पीठ क्रमश: सीधी और अनम्य हो जाती है। कभी कभी दोषपूर्ण आसन की आदत, या चोट से असममित विकास के फलस्वरूप युवावस्था में पार्श्विक वक्रता उत्पन्न हो जाती है। इसे समुचित व्यायाम, या धनुर्बधनी (braces) पहनकर ठीक किया जा सकता है।

कभी-कभी पीठ के निम्न भाग के दर्द के निदान और शलयकर्म द्वारा उसकी चिकित्सा बहुत ही निराशजनक और उद्वेगकारी समस्या बन जाती है। इसकी जटिलता का अनुमान इस बात से सहज ही हो जाता है कि इस वेदना के स्रोत असंख्य हो सकते हें - मेरूदंड और श्रोणि प्रदेश (pelvis) की अस्थियाँ, इनके मध्य के असंख्य जोड़ और इस प्रदेश की असंख्य पेशियाँ तथा स्नायु। यह वेदना श्रोणि आंतरांग (Pelvis Viscera), अर्थात् मूत्राशय (bladder), प्रॉस्टेट, शुक्राशय, या अंडाशय, गर्भाशय तथा मलाशय में भी उठ सकती है। इन सबके अतिरिक्त मोच और तनाव भी हैं, जो मनुष्य के ऊर्ध्वाधर आसन के परिणामस्वरूप उत्पन्न होते हें जिनके लिये हमारी शरीर यंत्रावली अभी भी पर्याप्त उपयुक्त नहीं है।

## बाहरी कड़ियाँ
* रीढ़ की हड्डी की बनावट का सिंहावलोकन
* North American Spine Society is a multidisciplinary medical organization that advances quality spine care through education, research and advocacy.
* Spinal Cord Injuries Australia (formerly Australian Quadriplegic Association AQA, established 1967) provides information about the disability and services for affected people, advocacy, accommodation, employment, peer support.
* Spinal Cord Injury Peer Support Peer support for those living with spinal injuries.
* Vertebral column basics
* Spinal Term Glossary

श्रेणी:कंकाल तंत्र
आध्यात्मिकतावाद

**आध्यात्मिकतावाद** (Spiritualism) यह तत्वमीमांसिक आस्था होती है कि वास्तविकता में दो मूल चीज़ें हैं: भौतिक पदार्थ और अलौकिक आत्माएँ या चेतनाएँ। इसके आधार पर आध्यात्मिकता (spirituality) में विश्वास रखने वाले लोगों में अन्य कई धारणाएँ पाई जाती हैं, जैसे कि मरणोपरांत आत्मा का अस्तित्व में रहना, पूर्वजों की आत्माओं का विश्व में हस्तक्षेप, देवी-देवताओं का अस्तित्व, सर्वात्मवाद (animism, भौतिक वस्तुओं व जीवों में आत्माओं का अस्तित्व), इत्यादि। माना जाता है कि आध्यात्मिकतावाद के कई अवधारणाओं का जन्म ओझाप्रथा (shamanism) में हुआ था और यह धर्म का सबसे प्राचीन रूप है।

## इन्हें भी देखें
* आध्यात्मिकता
* ओझाप्रथा
* सर्वात्मवाद

## सन्दर्भ

*
श्रेणी:चेतना-पदार्थ द्वैतवाद
सरदार वल्लभ भाई पटेल स्टेडियम, अहमदाबाद

**[[सरदार]] वल्लभभाई पटेल स्टेडियम**, अहमदाबाद, गुजरात राज्य, के नवरंगपुर इलाके में स्थित एक खेल स्टेडियम है। इसे *स्पोर्ट्स क्लब ऑफ़ गुजरात स्टेडियम* के नाम से भी जाना जाता है। इस स्टेडियम को भारत में खोला गया सबसे पहला वनडे इंटरनैशनल क्रिकेट मैच की मेज़बानी करने का गौरव प्राप्त है। इस स्तदुम ने कई अन्तर्राष्ट्रीय एवं घरेलु क्रिकेट मैचों की मेज़बानी की है। १९८२ में, मोंटेरा में इस्सी नाम के नए स्टेडियम के उद्घाटन के बाद से इससे अब किस्सी भी अन्तर्राष्ट्रीय प्रतियोगिता के लिए नहीं उपयोग किया जाता है। यह स्टेडियम, रंजी ट्राफी की गुजरात क्रिकेट टीम की गृहभूमिओं में से एक है।

इसमें, डे-नाईट मैचों के लिए, फ्लड लाइट जैसे सुविधाएं भी विद्यमान हैं, और घरेलु प्रतियोगिताएं यहाँ आये दिन आयोजित होती रहती हैं। अहमदाबाद नगर निगम इस खेल भूमि की अधिष्ठाता है। हालाँकि यह मुख्यतः क्रिकेट स्तदुम है, परन्तु गुजरात सरकार द्वारा आयोजित अन्य कई कार्यक्रम यहाँ आयोजित किये जाते रहे हैं।

## इतिहास

## क्रिकेट मेज़बानी
### अन्तर्राष्ट्रीय
### घरेलु क्रिकेट
## अन्य कार्यक्रम
### स्वर्णिम गुजरात
## इन्हें भी देखें

## सन्दर्भ

## बाहरी कड़ियाँ

श्रेणी:अहमदाबाद
श्रेणी:भारत के क्रिकेट स्टेडियम
पीटर थॉमसन

**पीटर थॉमसन** (जन्म: 1948,सुवा) एक फिजी राजनयिक हैं। वे संयुक्त राष्ट्र में फिजी के स्थायी प्रतिनिधि हैं।हाल ही में संयुक्त राष्ट्र महासभा ने उन्हें 71 वें महासभा अधिवेशन के लिए अध्यक्ष निर्वाचित किया है। वे महासभा के वर्तमान अध्यक्ष मोगेंस लिकेटोफ्ट के स्थान पर सितंबर, 2016 के 71 वें महासभा अधिवेशन से अपना कार्यकाल प्रारंभ करेंगे।
## सन्दर्भ

## बाहरी कड़ियाँ
*संयुक्त राष्ट्र की वेबसाईट में पीटर से संबंधित समाचार 
श्रेणी: राजनयिक
श्रेणी:फ़िजी राजनयिक
श्रेणी: संयुक्त राष्ट्र
सुप्रिया साहू

**सुप्रिया साहू** एक भारतीय प्रशासनिक सेवा के वरिष्ठ अधिकारी है। वे वर्ष 1991 बैच की तमिलनाडु कैडर की आईएएस अधिकारी हैं। 16 जून, 2016 को केंद्र सरकार ने उन्हें दूरदर्शन का महानिदेशक नियुक्त किया। उन्हें इस पद पर 3 वर्षों के लिए प्रतिनियुक्त के आधार पर नियुक्त किया गया है। यह पद वर्ष 2014 से रिक्त था।
## सन्दर्भ

श्रेणी:प्रशासनिक अधिकारी
श्रेणी:भारतीय प्रशासनिक सेवा अधिकारी
श्रेणी:1968 में जन्मे लोग
श्रेणी:जीवित लोग
भंजन वोल्टता

किसी चालक की **भंजन वोल्टता** ( breakdown voltage) वह न्यूनतम वोल्टता है जिसके लगाने पर उस इन्सुलेटर का कुछ विद्युत का चालन करने लग जाता है।

किसी डायोड की भंजन वोल्टता उसके कैथोड और एनोड के बीच आरोपित (कथोड पर धनात्मक) वह न्यूनतम वोल्टता है जिसके लगाने पर वह डायोड उल्टी दिशा में चलना आरम्भ कर दे। एस सी आर और ट्रायक आदि का फॉरवर्ड भंजन वोल्टता भी होती है।

## निर्वात में भंजन वोल्टता

: V_b= \frac {Bpd}{ln Apd - ln[ln(1 + \frac {1}{\gamma _{se} })]},

जहाँ
*  V_b  डीसी भंजन वोल्टता (वोल्ट में)
*  A  तथा  B  नियतांक हैं जो आसपास की गैस की प्रकृति पर निर्भर करते हैं।
*  p  आसपास की गैस का दाब (पास्कल में)
*  d  इलेक्ट्रोडों के बीच की दूरी (सेन्टीमीटर में)
*  \gamma _{se}  द्वितीयक इलेक्ट्रान विसर्जन नियतांक 

श्रेणी:वैद्युत भंजन
खिड़की (धारावाहिक)

**खिड़की** भारतीय हिन्दी धारावाहिक है, जिसका प्रसारण सोनी के सब टीवी पर 28 जून 2016 से शुरू हुआ। यह सोमवार से शुक्रवार रात को 9:30 बजे प्रसारित होगा। इसमें सब टीवी के दर्शकों द्वारा भेजे गए कहानियों को दिखाया जाता है।

## कलाकार
* जमनादास मजेठिया
* ऐश्वर्या सखुजा
* सरिता जोशी
* राजीव मेहता
* लुबना सलीम

## निर्माण
इसके सभी कहानियों को दर्शकों द्वारा भेजे गए कहानियों से लिया गया है। इसके लिए दर्शकों ने 8,000 से अधिक कहानियों को भेजा था। इसमें से कुछ कहानियों को दिखाने के लिए चुना गया। इसमें हर कहानी को तीन से आठ दिन में ही समाप्त किया जाएगा।

सब टीवी के अनुज कपूर ने इस धारावाहिक की जानकारी देते हुए कहा कि "सब टीवी में हम हमेशा अपने दर्शकों के लिये अनूठे कार्यक्रमों को पेश करने का प्रयास करते हैं। इस परियोजना के माध्यम से हम भारतीय परिवारों के लिये अपनी मजाकिया कहानियों को दुनिया के सामने बयां करने का द्वार खोल रहे हैं। सब टीवी द्वारा इन कहानियों के लिये एक मंच उपलब्ध कराया जायेगा, जिसमें प्रत्येक सप्ताह इस तरह की एक कहानी दिखाई जायेगी।"
## सन्दर्भ

## बाहरी कड़ियाँ
पाशन नियम

[right|thumb|300px|[हिलियम, आर्गन, हाइड्रोजन और नाइट्रोजन के लिए पाशन वक्र]]
**पाशन नियम** (Paschen's Law) एक समीकरण है जो दो इलेक्ट्रोडों के बीच भरी गैस की भंजन वोल्टता बताता है। इस नियम का नाम फ्रेड्रिख पाशन (Friedrich Paschen) के नाम पर पड़ा है जिसने १८८९ में यह नियम दिया था।

: V_b= \frac {Bpd}{ln Apd - ln[ln(1 + \frac {1}{\gamma _{se} })]},

जहाँ
*  V_b  डी.सी. भंजन वोल्टता (वोल्ट में)
*  A  तथा  B  नियतांक हैं जो आसपास की गैस की प्रकृति पर निर्भर करते हैं।
*  p  आसपास की गैस का दाब (पास्कल में)
*  d  इलेक्ट्रोडों के बीच की दूरी (सेन्टीमीटर में)
*  \gamma _{se}  द्वितीयक इलेक्ट्रान विसर्जन नियतांक 

अधिक दाब तथा अधिक इलेक्ट्रोड-दूरी हो तो भंजन वोल्टता का मान मोटे तौर पर दाब और दूरी के गुणनफल के समानुपाती होता है। कभी-कभी इसी सरल नियम को ही पाशन का नियम कह दिया जाता है। 

पाशन वक्रों से स्पष्ट है कि किसी विशेष दाब (जो न बहुत कम हो, न बहुत अधिक) पर भंजन वोल्टता न्यूनतम होती है। अतः भंजन वोल्टता अधिक पाने के लिए या तो बहुत कम दाब रखा जाना चाहिए या पर्याप्त रूप से उच्च दाब।

## सन्दर्भ

## इन्हें भी देखें
*वैद्युत भंग
*भंजन वोल्टता
*गैस विसर्जन (गैस डिस्चार्ज)

श्रेणी:उच्च वोल्टता
श्रेणी:पदार्थों के गुण
इंटरनेट प्रोटोकॉल 4

***इंटरनेट प्रोटोकॉल संस्करण 4*** (IPv4) *इंटरनेट प्रोटोकॉल* (IP) का चौथा संस्करण है। यह इंटरनेट और अन्य पैकेट-स्विच नेटवर्क में मानकों-आधारित इंटरनेटवर्किंग विधियों के मूल प्रोटोकॉल में से एक है। IPv4, 1982 में SATNET पर और ARPANET पर जनवरी 1983 में उत्पादन के लिए तैनात किया गया पहला संस्करण था। यह आज भी अधिकांश इंटरनेट ट्रैफ़िक को रूट करता है, इसके बावजूद एक उत्तराधिकारी प्रोटोकॉल, IPv6 की वर्तमान तैनाती है।

IPv4 एक 32-बिट एड्रेस स्पेस का उपयोग करता है जो 4,294,967,296 (232) अद्वितीय पते प्रदान करता है, लेकिन बड़े ब्लॉक विशेष नेटवर्किंग विधियों के लिए आरक्षित हैं।

## इतिहास
मूल रूप से डिजाइन सुधार के लिए टीसीपी के v3 में आईपी परत को अलग किया गया था, और संस्करण 4 में स्थिर किया गया था। आईपीवी 4 का वर्णन आईईटीएफ प्रकाशन आरएफसी 791 (सितंबर 1981) में किया गया है, जो पहले की परिभाषा (आरएफसी 760, जनवरी 1980) की जगह है।  मार्च 1982 में, अमेरिकी रक्षा विभाग ने सभी सैन्य कंप्यूटर नेटवर्किंग के लिए टीसीपी / आईपी को मानक घोषित किया।

## सन्दर्भ
IPv4
32 bit Ip-2 to the power of 32=4.3 billion
  Decimal system
ex. 191.251.111.293

## बाहरी कड़ियाँ

श्रेणी:इंटरनेट प्रोटोकॉल
यूरोपीय लोग

**यूरोपीय लोग** या यूरोपीय नस्लीय समूह उन लोगो का समूह है जो मूलत: यूरोप के निवासी हैं। मानवशास्त्र (एंथ्रोपोलोजी) जिसमें दुनिया में रह रहे विभिन्न मानवों की नस्लों और उनके उदग्म व प्रवास का अध्धयन किया जाता है के अनुसार दुनिया में पाए जाने वे लोग जो या तो यूरोपीय देशों में पैदा हुए और प्रवासी हो गये या वो लोग जिनके माता-पिता या पूर्वज यूरोप से थे **यूरोपीय नस्ल** के कहे जाते हैं। जर्मन विनिबन्ध *Minderheitenrechte in Europa* जिसे पैन और पीफिल ने सन 2002 में लिखा, यूरोप में कुल ८७ विभिन्न प्रकार के लोग रहते हैं और इनमें से ३३ प्रकार की नस्लें कम से कम एक स्वतन्त्र देश में बहुतायत में पाई जाती हैं जबकि बाकी ५४ अल्पसंख्यक रह गयी हैं। यूरोप में कुल राष्ट्रीय अल्पसंख्यकों की संख्या यूरोप की कुल जनसंख्या ७७० मिलीयन की मात्र १४% यानि १ करोण ४ लाख है। 

दक्षिण एशियाई लोगों के जीनोम और प्रमुख वंश यूरोपीय, अरब और बर्बर आबादी से निकटता से संबंधित हैं और वे या तो पश्चिमी एशिया या दक्षिण एशिया में ही उत्पन्न हुए हैं। भारतीय आबादी मुख्य रूप से कोकसॉइड जाति से संबंधित है और यूरोपीय, अरब और उत्तरी अफ्रीकी आबादी से निकटता से संबंधित है। मोंडल 2017 के अनुसार, थिस मजबूत आनुवांशिक संबंध प्राचीन नमूनों में भी पाया जाता है और साझा वंशावली के भारतीय मूल की ओर इशारा कर सकता है। एक पूर्ण जीनोम विश्लेषण (नेचर (पत्रिका) 2019 में प्रकाशित) ने निष्कर्ष निकाला कि भारतीय, यूरोपीय, अरब और बर्बर आबादी निकटता से संबंधित हैं और इसे उप-सहारा अफ्रीकी और पूर्वी एशियाई आबादी से अलग किया जा सकता है।

## सन्दर्भ

श्रेणी: मानव प्रजातियां
नवानगर

* नवानगर राज्य – गुजरात, भारत का एक प्राचीन राज्य
* नवानगर, बिहार – बक्सर, बिहार, भारत का एक गाँव
* जामनगर – वर्तमान गुजरात, भारत का एक नगर जिसका १९२० के दशक में नाम *नवानगर* था।
वेंचुरी प्रभाव

thumb
किसी पाइप में द्रव का प्रवाह होने पर जहाँ पाइप पतला होता है (अर्थात जहाँ द्रव का वेग अधिक होता है) वहाँ द्रव का दाब कम हो जाता है, इसे ही **वेंचुरी प्रभाव** ( Venturi effect) कहते हैं। इस प्रभाव का नामकरण इटली के भौतिकविज्ञानी गिओवानी बतिस्ता वेन्चुरी (Giovanni Battista Venturi (1746–1822)) के नाम पर किया गया है।यह बरनोली के सिद्धांत पर कार्य करता है

## इन्हें भी देखें
*बर्नूली का प्रमेय

श्रेणी:द्रवगतिकी
रिश्तों का सौदागर - बाजीगर

**रिश्तों का सौदागर - बाजीगर** भारतीय हिन्दी धारावाहिक है, जिसका प्रसारण लाइफ ओके में 20 जून 2016 को होगा। इसका निर्माण धवल गड़ा और गुरुदेव भल्ला ने किया है।

## कहानी
इसकी कहानी आरव और अरुंधति के इर्द-गिर्द घूमते रहती है, जो एक दूसरे से बहुत प्यार करते रहते हैं। अरुंधति को हैरान करने का आरव कोई भी मौका नहीं छोड़ता है। दोनों की शादी जल्द ही होने वाली होती है, लेकिन शादी के दिन आरव बताता है कि वो अरुंधति से नफरत करता है। अरुंधति ने बहुत पहले कभी उसे थप्पड़ मारा था, जिसका बदला लेने के लिए उसने ये सब किया। आरव ये सब बता कर मंडप छोड़ के चले जाता है।

अरुंधति उसके दिये इस सदमे से अब भी बाहर नहीं आए रहती है। उसे पता चलता है कि वो आरव के बच्चे की माँ बनने वाली है, लेकिन उसका गर्भपात हो जाता है। इसके बाद अरुंधति उससे बदला लेकर अपना सम्मान वापस पाना चाहती है। इसके लिए वो आरव के घर उसकी पत्नी बन कर रहने लगती है।

आरव उसे पत्नी के रूप में स्वीकार कर लेता है और दोनों शादी कर लेते हैं। उसके बाद आरव उसे अपने घर से निकालने के लिए कई सारी योजना बनाते रहता है। अरुंधति एक दिन साहिल का जन्मदिन मनाते रहती है, जिससे आरव की मानसिक स्थिति खराब हो जाती है। इसके बाद वो बच्चों की तरह बर्ताव करने लगता है। पारुल वहीं आरव और अरुंधति को मारने की योजना बनाते रहती है और गुंडों को उन्हें मारने के लिए भेजती है। किसी तरह दोनों बच कर भाग जाते हैं।

अंत में पारुल की सच्चाई सारे परिवार के सामने आ जाती है। पुलिस मौके पर आ जाती है और पारुल को गिरफ्तार कर लेती है। आरव और अरुंधति फिर एक दूसरे से मिल जाते हैं और इसी के साथ कहानी समाप्त हो जाती है।

## कलाकार
* वत्सल शेठ — आरव त्रिवेदी
* इशिता दत्ता — अरुंधति त्रिवेदी
* ललित परिमू 
* पंकज धीर — कैलाश नाथ त्रिवेदी
* देभाशीष नाहा
* अमिता अद्गाता — दादी
* पियाली मुंशी
* एकता मुखर्जी
* प्युमोरी मेहता
* झूमा बिस्वास
* कपिल आर्य — सिद्धान्त

## सन्दर्भ

## बाहरी कड़ियाँ
इश्क़बाज़

**इश्क़बाज़** भारतीय हिन्दी धारावाहिक है, जिसका प्रसारण स्टार प्लस में 27 जून 2016 से शुरू हुआ। इसमें मुख्य किरदार में नकुल मेहता, कुणाल जयसिंह और लीनेश मट्टू हैं। ये तीनों तीन भाइयों, शिवाय, ओमकारा और रुद्र की भूमिका निभा रहे हैं। इस धारावाहिक ने अगस्त 2018 को कुल 600 एपिसोड पूरे किए और 27 जून 2018 को इसने अपने दो साल पूरे किए हैं।

## कहानी
ये कहानी तीन भाइयों शिवाय, ओमकारा और रुद्र की है।

## कलाकार
* नकुल मेहता 
* कुणाल जयसिंह
* लीनेश मट्टू
* सुरभि चांदना
* मानसी श्रीवास्तव
* श्रेनु पारिख
* निकिता आनन्द
* महेश ठाकुर

## सन्दर्भ

## बाहरी कड़ियाँ
बेलखरनाथ मन्दिर

**बाबा बेलखरनाथ मन्दिर (धाम)** उत्तर प्रदेश के प्रतापगढ़ जनपद मे सई नदी के तट पर स्थित हैं। बाबा बेलखरनाथ धाम प्रतापगढ़ मुख्यालय से १५ किलोमीटर पट्टी मार्ग पर लगभग ९० मीटर ऊँचे टीले पर स्थित है। यह स्थल ग्राम अहियापुर में स्थित है। वर्ष में एक बार महाशिवरात्रि पर्व पर व् प्रत्येक तीसरे वर्ष मलमास में यहाँ १ महीने तक विशाल मेला चलता है जिसमे कई जिलो से शिवभक्त व संत महात्मा यहाँ आकर पूजन प्रवचन किया करते हैं। प्रत्येक शनिवार को यहाँ हजारो की संख्या में पहुचने वाले श्रद्धालु भगवान शिव की आराधना किया करते है। 1 माह सावन का भी मेला लगता है, साप्ताहिक सोमवार को भी मेला लगता हैl

## इतिहास
बाबा बेलखरनाथ मंदिर का नाम बिलखरिया राजपूतो के नाम पर पड़ा। कई दशकों पहले सई नदी के किनारे की उपजाऊ जमीन पर सूर्यवंश के दिक्खित वंश कश्यप गोत्र के बिलखरिया राजपूतों  का एक छत्र राज्य था। बिलखरिया राजपूतों का मूल उद्गम राजस्थान या बिहार के आसपास की कोई जगह मानी जाती है।  हालांकि इसके पीछे कोई ठोस प्रमाण उपलब्ध नहीं हो पाया है कि बिलखरिया राजपूत इतनी दूर से परगना पट्टी में किस उद्देश्य से आए थे।  कुछ इतिहासकारों का मानना है कि राजस्थान के किसी प्रांत में भयानक सूखा पड़ने के कारण बिलखरिया राजपूतों को वहां से पलायन करना पड़ा।  सूखे की त्रासदी झेलने के बाद उन्होंने तय किया कि अब वह उसी जगह निवास करेंगे जहां पर कोई नदी बहती हो।  कुछ समय उन्होंने इलाहाबाद के किसी भाग में गंगा नदी के किनारे वास किया किंतु वर्षा के समय गंगा नदी में आने वाली बाढ़ के कारण उन्हें फिर से पलायन करना पड़ा।  आखिरकार उन्होंने सईं नदी के किनारे एक ऊँचे टीले पर अपना निवास स्थापित किया।  यहाँ पर न तो सूखा पड़ने की संभावना थी और न ही बाढ़ आने की। बिलखरिया राजपूतों ने बेलखरनाथ कोट का निर्माण कराया। जिसका खंडहर आज भी मौजूद है।

बिलखरिया राज्य के विनाश के बाद इस किले तथा शंकर जी के स्थान पर जंगल बन गया जहाँ लोग लकड़ी काटने जाया करते थे। एक दिन एक व्यक्ति की नजर शिव जी पर पड़ी तो उसने पत्थर समझ कर शिवलिंग पर अपनी कुल्हाड़ी तेज करना शुरू कर दिया और पत्थर पर कुल्हाड़ी मार दी जिसका निशान आज भी मौजूद है उस व्यक्ति को बिजली सा झटका लगा और वो बेहोश हो गया। उसके कानो में डमरू की आवाज सुनाई दी साथ ही वह गूंगा और बहरा हो गया। इसके बाद उसने साईं नदी में स्नान कर शिव स्थान पर पूजा शुरू कर दी। मंदिर बनने से पहले वहाँ पर अरघा का टुटा हुआ भाग विद्यमान था। उसी समय भगतो ने शिवलिंग के ऊपर छप्पर बना दिया बाद में भगवान शिव की प्रेरणा से राजा दिलीपपुर द्वारा वहाँ छत का निर्माण कराया गया। कालांतर में राजा दिलीपपुर ने कई बार मंदिर बनवाने का प्रयास किया। दिन में तो मंदिर बनती पर दूसरे दिन मंदिर गायब रहती। लोग हैरान थे कि ऐसा क्यूँ हो रहा है। इसी बीच गांव के निवासी शिव हरख ब्रह्मचारी ने मंदिर बनवाने का प्रयास तो उन्हें पूजा अर्चना के बाद तीन पीढ़ी में मंदिर बनने का ज्ञान हुआ।

वर्ष 1916 में छपी पुस्तक वस्तु गोत्र चौहान बंश छंदों में रचित एक ग्रन्थ है। जिसमे लिखा है कि मर्यादा पुरूषोत्तम भगवान श्रीराम ने अपने वनवास के समय बेल नृपति के शासनकाल में बेलखरनाथ महादेव की पूजा की थी।

## अन्य मंदिर
धाम परिसर में राम, जानकी, हनुमान जी और विश्वकर्मा भगवान के मंदिरों के साथ ही कई धर्मशालाएं और सराय का भी निर्माण किया गया है। पीपल के वृक्षों से आच्छादित मंदिर परिसर तक सीढ़ी नुमा रास्ते और चारों तरफ फैला जंगल इसकी शोभा में चार चांद लगा रहे हैं।

## सन्दर्भ

श्रेणी:शिव मंदिर
श्रेणी:हिन्दू तीर्थ स्थल
श्रेणी:उत्तर प्रदेश में हिन्दू मंदिर
प्रेम लाल जोशी

**डॉ॰ प्रेम लाल जोशी** (जन्म: ४ फरवरी, १९५२) एक प्रख्यात भारतीय शिक्षकविद, विद्वान, लेखक एवं मल्टीमीडिया विश्वविद्यालय, मलेशिया में एकाउंटिंग के प्रोफ़ेसर हैं। वें *सेण्टर फॉर एक्सीलेंस इन बिज़नेस परफॉरमेंस* (CEBP) के अध्यक्ष हैं। वें *इंटरनेशनल जर्नल ऑफ एकाउंटिंग ऑडिटिंग एंड परफॉरमेंस इवैल्यूएशन* (IJAAPE) के संस्थापक एवं मानद सम्पादक, *एफ्रो एशियन जर्नल ऑफ फाइनेंस एंड एकाउंटिंग* (AAJFA) के प्रबंध सम्पादक तथा *इंटरनेशनल जर्नल ऑफ फाइनेंस एंड एकाउंटिंग स्टडीज़*, ऑस्ट्रेलिया के सहयोगी सम्पादक हैं। वें बजट और वित्तीय लेखा पर छह पुस्तकों के लेखक हैं। अपनी पुस्तकों के अतिरिक्त, इनके १०० से अधिक शोध पत्र विश्व के कई मान्यता प्राप्त अंतरराष्ट्रीय पत्रिकाओं में प्रकाशित हो चुके हैं।

## प्रारंभिक जीवन एवं शिक्षा
वर्ष १९८१ में प्रेम लाल जोशी ने हेमवती नंदन बहुगुणा गढ़वाल विश्वविद्यालय से वाणिज्य (वृत्त एवं लेखाकरण) में पीएचडी की सर्वोच्च शैक्षिक डिग्री प्राप्त की। इन्होंने वर्ष १९७५ में दिल्ली विश्वविद्यालय से वाणिज्य में परास्नातक किया हैं। इन्हें १९७९ में भारतीय समाज विज्ञान संशोधन परिषद, नई दिल्ली द्वारा टीचर फेलोशिप (शिक्षक अनुदान) प्राप्त हुआ। 

## करियर
१९८० के दशक के दौरान इन्होंने गढ़वाल विश्वविद्यालय में काम किया और विश्वविद्यालय में वाणिज्य की संकाय स्थापित करने में महत्वपूर्ण भूमिका निभाई। इन्होंने इंटरनेशनल जर्नल ऑफ एकाउंटिंग ऑडिटिंग एंड परफॉरमेंस इवैल्यूएशन, एफ्रो एशियन जर्नल ऑफ फाइनेंस एंड एकाउंटिंग और एफ्रो एशियन जर्नल ऑफ फाइनेंस एंड एकाउंटिंग नामक वृत्त तथा लेखा अध्ययन पर आधारित अंतर्राष्ट्रीय पत्रिकाओ की स्थापना किया, जिसके वें मुख्य सम्पादक हैं। गूगल स्कॉलर के एक मूल्यांकन के अनुसार अंतर्राष्ट्रीय विद्वानों ने डॉ॰ प्रेम लाल जोशी के लेखो और शोध पत्रों को 822 बार अपने लेखो अथवा पत्रों में सन्दर्भ दिया हैं। बहरीन के शिक्षा मंत्रालय के संमत्रण में संयुक्त राष्ट्र शैक्षिक, वैज्ञानिक एवं सांस्कृतिक संगठन (यूनेस्को) के परामर्श पर डॉ॰ प्रेम लाल जोशी ने एकाउंटिंग पर दो पुस्तकें लिखी, जो बहरीन की सरकारी विद्यालयों के पाठ्यक्रम में सम्मिलित हैं। वें वर्ष २००५ से २००६ तक एएए के सूचना प्रौद्योगिकी समिति के सदस्य और इंडियन ऑडिट एसोसिएट्स के उपाध्यक्ष थें। वर्ष १९९५ से २०१२ तक यूरोपीय एकाउंटिंग एसोसिएशन के भी सदस्य थे। डॉ॰ एम. एल. जोशी की वित्त और लेखा अध्ययन पर अब तक ६ किताबें प्रकाशित हो चुकी हैं। 

## पुरस्कार एवं सम्मान
* साल २०११ में शोध एवं शिक्षा के क्षेत्र में अपनी उत्कृष्टत योगदान के लिए प्रोफ़ेसर प्रेम लाल जोशी को अन्तर्राष्ट्रीय सरदार पटेल पुरस्कार प्रदान कर सम्मानित किया गया। 
* भारत के एन.आर.आई. वेलफेयर सोसायटी द्वारा २५ जनवरी, २००९ को नई दिल्ली में भारतीय गणतंत्र दिवस की पूर्व संध्या पर हिन्द रतन अवार्ड (भारत का गहना) से सम्मानित किया गया। 
* शिक्षा सेवा के क्षेत्र में राजीव गाँधी एक्सीलेंस अवार्ड (२०१५), राज्यसभा सांसद ऑस्कर फ़र्नांडीस के करकमलो द्वारा प्रदान किया गया। 
* सामाजिक न्याय एवं सशक्तिकरण मंत्री, भारत सरकार द्वारा भारत गौरव सम्मान।  
* एन. आर. आई. इंस्टिट्यूट अवार्ड फॉर एक्सीलेंस। 

## प्रकाशित पुस्तकें

## सन्दर्भ

## बाहरी कड़ियाँ
* अधिकारिक जालस्थल
का (चलचित्र)

**का** एक् राष्ट्रपति पुरस्कार प्राप्त् ओडिआ चलचित्र हे।  सन १९६६ मे ये परदे पर आयि थि। इस्का निर्द्दशक सारदा प्रसन्न नायक (छद्मनाम सिद्धार्थ) थे। चलचित्र निर्द्देशक *सूर्य देओ*के मनना हे की ये चलचित्र बम्बे निर्द्देशक *रामचन्द्र ठाकुर (ठाकुर भाइ) ओर गोर-पार्बती सम्मिलीत हुए *सिद्धार्थ* छ्द्म्नाम ब्यब्हार कर के निर्द्देशना दि गयी थी।  इस चलचित्र मे बिभिन्न भूमिका मे [[श्ररत पूजारी]], [[चन्दना बानार्जी]], [[झरणा दास]], [[गोर घोष]] आदि अभिनय किये थे। ये चलचित्र सारथि फिल्म द्वारा प्रयोजित कि गयि थि। इस चलचित्र [[कान्हु चरण महान्ति[[ के द्वारा लिखित् समान नाम धारी *का'' उपन्यास के आधार पर की गयी थी। 
## अभिनय मे
इस चलच्चित्र मे अभिनय करने वाले कलाकार हे :
* चन्दना बानार्जी
* झरणा दास
* गीता
* गोर घोष
* मणिमाला
* गुरुप्र्साद्
* श्ररत पूजारी
* सुधांशु
* ब्योमकेश त्रिपाठी
## संगीत्

## पुरस्कार्
* श्रेष्ठ क्षेत्रीय चलचित्र (राष्ट्रपति पुरस्कार रोप्य कमल्) - १९६६

## सन्दर्भ

## बाहरी संदर्भ
* 

श्रेणी:ओड़िया फ़िल्में
शिवराम शंकर आपटे

**शिवराम शंकर आपटे** उपाख्य **दादासाहेब आपटे** (1907 - 10 अक्टूबर, 1985), विश्व हिन्दू परिषद के संस्थापक तथा प्रथम महासचिव थे। उन्होने युनाइटेड प्रेस ऑफ इण्डिया में कार्य किया एवं बाद में हिन्दुस्तान समाचार नामक समाचार एजेन्सी की स्थापना की।

श्रेणी:संघ परिवार के नेता
श्रेणी:पत्रकार
वैभाषिक

**वैभाषिक** मत, हीनयान परम्परा का बौद्ध दर्शन है। इसका प्रचार भी लंका में है। यह मत बाह्य वस्तुओं की सत्ता तथा स्वलक्षणों के रूप में उनका प्रत्यक्ष मानता है। अत: उसे बाह्य प्रत्यक्षवाद अथवा "सर्वास्तित्ववाद" कहते हैं। 

## सन्दर्भ

श्रेणी:भारतीय दर्शन
सौत्रान्तिक

**'सौत्रांतिक** मत हीनयान परंपरा का बौद्ध दर्शन है। इसका प्रचार भी लंका में है। इस मत के अनुसार पदार्थों का प्रत्यक्ष नहीं, अनुमान होता है। अत: उसे बाह्यानुमेयवाद कहते हैं। सौत्रान्तिक पाठशाला की शुरुआत बौद्ध मुनि कुमारलात से मानी जाती है। ये बाह्यार्थ को अनुमेय मानते हैं। यद्यपि बाह्यजगत की सत्ता दोनों स्वीकार करते हैं, किन्तु दृष्टि के भेद से एक के लिए चित्त निरपेक्ष तथा दूसरे के लिए चित्त सापेक्ष अर्थात् अनुमेय सत्ता है। सौत्रान्तिक मत में सत्ता की स्थिति बाह्य से अन्तर्मुखी है।

## इन्हें भी देखें
*कुमारलात

## सन्दर्भ

## बाहरी कड़ियाँ
* 
* 

श्रेणी:भारतीय दर्शन
श्रेणी:बौद्ध धर्म
कुंग फ़ु योग

**कुंग फ़ु योग** एक चीनी-भारतीय फिल्म है। यह 28 जनवरी 2017 को भारत और चीन में प्रदर्शित होगी।

## कलाकार
* जेकी चेन
* आरिफ़ रहमान
* सोनू सूद

## सन्दर्भ

## बाहरी कड़ियाँ

श्रेणी:फ़िल्म
कुमारलात

**कुमारलात** बौद्ध आचार्य थे जिनका काल प्रथम शताब्दी ईसवी है। भोट देशीय परम्परा कुमारलात का जन्म स्थान पश्चिम भारत निर्दिष्ट करती है।

## इन्हें भी देखें
*सौत्रान्तिक

## सन्दर्भ

## बाहरी कड़ियाँ

श्रेणी:बौद्ध धर्म
गणेश श्रीकृष्ण खापर्डे

**गणेश श्रीकृष्ण खापर्डे** (27 अगस्त, 1854 – 1 जुलाई 1938) भारतीय वकील, विद्वान, राजनीतिक कार्यकर्ता थे। वे 'दादा साहब खापर्डे' के नाम से प्रसिद्ध थे। वे भारतीय राष्ट्रीय स्वतंत्रता आंदोलन के प्रमुख नेता थे। इन्होंने स्वदेशी आंदोलन तथा तिलक होम रूल लीग में भाग लिया। 1905 में स्थापित सेंट्रल प्रोविंशियल संगठन के प्रथम अध्यक्ष भी रहे।

श्रेणी:भारतीय वकील
रमण रेती

**रमण रेती**, मथुरा और महावन के बीच स्थित एक स्थान है।

इस स्थान पर रमण बिहारी जी का मंदिर है। माना जाता है कि संत रसखान ने यहां तपस्या की थी। यहां इनकी समाधि भी बनी हुई है। रमण बिहारी जी के प्राचीन मंदिर के जर्जर होने के कारण नए मंदिर में रमण बिहारी जी को विराजमान किया गया है। मंदिर राधा कृष्ण की अष्टधातु की मूर्ति है। भक्तगण इनके दर्शन से पुण्य लाभ प्राप्त करते हैं। 1978 में आए बाढ़ से पहले रमण रेती में रेत ही रेत हुआ करता था। इस रमणीक वन में कदंब और पीपल के वृक्ष शोभा पाते थे। किसी समय इस वन में एक सिद्घ संत आत्मानंद गिरि आए। माना जाता है कि भगवान श्री कृष्ण ने इन्हें साक्षात् दर्शन दिए। इसलिए यह स्थान सिद्घ स्थान माना जाता है। यहां आने वाले दर्शनार्थी रमण रेती की मिट्टी से तिलक करके श्री कृष्ण के चरण रज को माथे से लगाने की अनुभूति करते हैं।

## सन्दर्भ

## बाहरी कड़ियाँ
*वृन्दावन के प्रसिद्ध दर्शनीय मन्दिर
मैकेन्ज़ी नदी

thumb|मैकेन्ज़ी नदी
**मैकेन्ज़ी नदी** (स्लैवी भाषा: *डेह-चो*, बडी नदी या ईनुविआलुक्तुन: कुकपैक, विशाल नदी) कनाडा के नदियों में विशालतम और सबसे बडी नदी है, और मिसीसीपी नदी से छोटी है। यह उत्तर-पश्चिम प्रदेश के विशाल खाली और जंगली मैदानों में बहती है। नदी की लम्बाई 1,738 किलोमीटर (1,080 मील) है और यह उत्तर की तरफ़ आर्कटिक महासागर में मिलती है। उत्तरी अमेरिका से आर्कटिक में मिलने वाली यह विशालतम नदी है। अपनी सहायक नदियों को मिलाकर यह दुनिया की विशालतम नदियों में से एक है।
श्रेणी: कनाडा की नदियाँ
गर्मी प्रवाह सेन्सर

अंगूठाकार|
 एक गर्मी प्रवाह सेंसर का उदाहरण है। फोटो मॉडल gSKIN - XO 67 7 से पता चलता है। इस गर्मी प्रवाह सेंसर अक्सर गर्मी अपशिष्टों को मापने के लिए या संयोजन में तापमान सेंसर के साथ , यू - मूल्य माप का संचालन करने के लिए प्रयोग किया जाता है।
एक गर्मी प्रवाह सेन्सर एक त्रान्सद्यूसर होता है, जो सतह पर गर्मी पद्ने पर बिजली का सन्केत्(वोल्तेज्) उत्पन्न कर्त है, यह सन्केत गर्मी दर के लिए आनुपातिक है। मापा हुअ गर्मी दर सतह क्षेत्र से विभाजित किया जाता है गर्मी प्रवाह निर्धारित करने के लिए। गर्मी प्रवाह अनेक मूल के हो सकता है: सन्वहनी, प्रवाहकीय्, और विकिरन। कुछ गर्मी प्रवाह सेन्सर विकिरन मापन के लिए भि इस्तेमाल किया जा सकते हैं। 
## अनुप्रयोगन
 
गर्मी प्रवाह सेन्सर अनेक किस्म के लिए इस्तेमाल किए जा सकता है। उनके आवेदन के सबसे आशाजनक क्षेत्रोन मे से एक है इमारतोन के थर्मल इन्सुलेशन की गुनवत्त क अध्ययन्, साथ ही गर्मी हस्तान्तरन गुनान्क क अध्ययन वस्तु को मापने के द्वार वस्त्रोन की थर्मल इन्सुलेशन क गुनान्क कर्न।  इसके अलावा, सम्भव अनुप्रयोगोन्, तरल और गैस्, का तापमान मापने के तरीकोन और लेजर शक्ती माप के प्रवाह की दर को मापने शामिल है।

## इमारत भौतिकी मेइन आवेदन

हर दिन ऊर्जा की एक बदी राशी गर्मी और थन्द भवनोन से निकल्ती है, जिनमे अधिकान्श रूप से कम इन्सुलेशन होती है, अक्सर यह आधुनिक मानकोन को पूरा नहीं करते पती है। इस सम्बन्ध मे गर्मी प्रवाह सेन्सर का सबसे महत्वपूर्ण अनुप्रयोगोन मेइन से एक गर्मी हस्तान्तरन गुनान्क को मापने के द्वार भवनोन के थर्मल इन्सुलेशन की गुनवत्त पर नजर रखने के लिए है। गर्मी हस्तान्तरन कानून के अनुसार गर्मी प्रवाह क घनत्व सतह के माध्यम्, जैसे कि भवन की दीवारे, सीधे वस्तु (दीवार्) की बाहरी और आन्तरिक सतह मे तापमान अन्तर के समानुपाती होती है। यह समानता कारक गर्मी हस्तान्तरन गुनान्क को U –Factor(फक्तोर) कहा जात है। गर्मी हस्तान्तरन जित्ने छोता हो उतना बेह्तर वस्तु के इन्सुलेशन होती है(उदाहरन के लिए, इमारत की दीवारे)।

## वस्त्र उद्योग मे आवेदनन्

गर्मी प्रवाह घनत्व की भयावहता खिलादियो और यहान तक कि आग के लिए वस्त्र की बनावत मे एक महत्वपूर्ण मानदन्द है। वस्त्र के मद की भीतरी और बाहरी सतह पर एक तापमान अन्तर उसके गर्मी हस्तान्तरन के गुनान्क के लिय जरूरी है। इस्से वस्त्र की गर्मी प्रतिरोध पता लगाया जा सक्त है।
## References


श्रेणी:सेंसर
भारत द्वारा प्रक्षेपित विदेशी उपग्रहों की सूची

भारत अब तक 21 देशों के 57 उपग्रह प्रक्षेपित (लांच) कर चुका है। बाहरी देशों के लिए वाणिज्यिक प्रक्षेपणों (कमर्शियल लांच) पर वार्ता इसरो की वाणिज्यिक शाखा एनट्रिक्स कॉरपोरेशन सभी उपग्रहों को इसरो के ध्रुवीय उपग्रह प्रक्षेपण यान (पोलर सैटेलाइट लांच व्हीकल) के एक्सपेंडेबल लांच सिस्टम से लांच किया गया है। 2013 और 2015 के बीच भारत ने 13 देशों के 28 उपग्रह प्रक्षेपित किये जिससे इसरो को यूएस$ 101 मिलियन की राजस्व (रेवेन्यू) प्राप्ति हुई। 2016, में भारत 7 अलग देशों के 25 विदेशी उपग्रह लांच करेगा।

## सूची
उन दिवसों पर जब एक से अधिक उपग्रह प्रक्षेपित किये गए, तब उपग्रहों को उनकी कक्षा में डाले जाने के क्रम में

## इन्हें भी देखें
* भारतीय उपग्रहों की सूची

## सन्दर्भ

## बाहरी कड़ियाँ
* अंतरराष्ट्रीय ग्राहक उपग्रह प्रक्षेपण - अंतरिक्ष

श्रेणी:उपग्रहों की सूची
श्रेणी:भारत के अंतरिक्ष कार्यक्रम
श्रेणी:भारत के विज्ञान और प्रौद्योगिकी से संबंधित सूचियाँ
श्रेणी:भारत के वैदेशिक सम्बन्ध
श्रेणी:भारतीय अंतरिक्ष अनुसंधान संगठन
रूद्र मोहम्मद शहिदुल्लाह

**रूद्र मोहम्मद शहिदुल्लाह** (बंगाली: রুদ্র মুহম্মদ শহীদুল্লাহ) एक बंगाली कवि थे। जिनका जन्म 16 अक्टूबर 1956 को हुआ था। 21 जून 1991 में नशीली दवाओं के सेवन के कारण इनका स्वास्थ्य बिगड़ गया और मौत हो गई। इनकी याद में रुद्र स्मृति संसद हर वर्ष रुद्र मेला नाम से वार्षिक मेले का आयोजन करता है। 

## जीवन
इनका जन्म 16 अक्टूबर 1956 में बरिसल, बांग्लादेश में हुआ था। यह ढाका के एक विद्यालय में पढ़ाई करते थे। वर्ष 1973 में माध्यमिक विद्यालय की शिक्षा प्राप्त किया और वर्ष 1975 में उच्चतर माध्यमिक शिक्षा प्राप्त करने में सफल रहे। इसके बाद इन्होंने ढाका विश्वविद्यालय में बंगाली भाषा में कला के क्षेत्र में शैक्षणिक उपाधि प्राप्त किया।

1981 में यह तसलीमा नसरीन से मिले और दोनों में प्यार हुआ और जल्द ही शादी भी कर लेते हैं। वर्ष 1986 में इनका तलाक हो जाता है और 21 जून 1991 में नशीले दवाई के उपयोग करने के कारण इनकी मौत हो जाती है। 

## रुद्र मेला

## सन्दर्भ

## बाहरी कड़ियाँ

श्रेणी:1956 में जन्मे लोग
श्रेणी:१९९१ में निधन
श्रेणी:बांग्ला कवि
मेटाखोज इंजन

**मेटाखोज इंजन** किसी जानकारी को इंटरनेट में खोजने हेतु एक प्रकार का साधन है। इसके द्वारा यह डाटा को इंटरनेट के माध्यम से ले कर उसे किसी भी जानकारी को खोजते समय दिखाता है। यह किसी उपयोग करने वाले व्यक्ति से खोजने वाले शब्द को लेता है और कई अन्य खोज इंजन से परिणाम जुटाता है। यह उसके स्थान के अनुसार डाटा दिखाता है।

## इतिहास
खोज इंजन पर खोज कर रहे लोगों का प्रश्न रहता था कि हम किसी एक खोज इंजन में क्यों कुछ भी खोजें सभी में क्यों नहीं। कम से कम कुछ में? क्योंकि सभी खोज इंजन का खोज करने का अपना तरीका होता है और उसे दिखाने का भी अपना तरीका। इस विचार को सबसे पहले कॉलोरैडो विश्वविद्यालय के छात्र डेनियल ड्रेलिंगर ने वास्तविक रूप दिया। इन्होंने "सर्चसेवी" बनाया जिसमें कोई भी एक ही बार में 20 अलग अलग खोज इंजन में कोई भी चीज खोज सकता था। यह केवल सामान्य खोजों के लिए ही ठीक था और बहुत अधिक भरोसेमंद भी नहीं था। इसके बाद एरिक सेलबर्ग ने इसका नया संस्करण "मेटाक्रव्लर" निकाला। यह इससे पहले वाले से अच्छा था। क्योंकि यह खोजने के लिए अपने तरीकों का उपयोग करता था। इससे खोजों की संख्या कम हो गई लेकिन परिणाम बहुत ही सटीक मिलने लगा। लेकिन इसमें उतना सटीक परिणाम नहीं मिल पाता था, जितना एक खोज इंजन में खोजने पर मिलता है।

## सन्दर्भ

## बाहरी कड़ियाँ

श्रेणी:इंटरनेट सर्च इंजन
पश्चिम वर्जीनिया की मुहर

**[[वेस्ट वर्जीनिया|पश्चिम वर्जीनिया]] की मुहर** सितम्बर 1863 में अपनाई गई थी। मुहर के बीच में एक पत्थर का चित्र है जिसपर जून 20, 1863 लिखा हुआ है जो कि पश्चिम वर्जीनिया के अमेरिकी संघ में शामिल होने की तारीख है। पत्थर के सामने दो रायफल और एक स्वतन्त्रता टोपी रखी हुई है जो राज्य के लोगों द्वारा स्वतन्त्रता की लडाई के महत्व को दर्शाती है। पत्थर के दोनों ओर खडे दो व्यक्ति कृषि और उद्योग को प्रतिबिंबित करते हैं। पश्चिम में एक किसान जौ के ढेर के पास हल और कटार के साथ खडा है। दूसरी ओर एक खदानकर्मी कुदाल के साथ खडा है जिसके पीछे हथौडा रखा है। बाहरी पट्टी पर "State of West Virginia" पश्चिम वर्जीनीया का राज्य और राज्य का ध्येय वाक्य "Montani Semper Liberi", ("पर्वत हमेशा स्वतंत्र होते हैं"; राज्य का उपनाम "माउंटेन स्टेट" है) लिखे हुए हैं। मुहर के पीछे का हिस्सा राज्यपाल की आधिकारिक मुहर है।

## ध्येय वाक्य
*Montani Semper Liberi* (लैटिन अर्थ "पर्वत हमेशा स्वतंत्र होते हैं") पश्चिम वर्जीनिया के राज्य का आधिकारिक ध्येय वाक्य है। यह पश्चिम वर्जीनिया के आधिकारिक ध्येय वाक्य के रूप में राज्य के संविधान के लेख II, भाग 2-7 में सन 1872 में अपनाया गया था। लेख के अनुसार *"राज्य की वर्तमान मुहर, "Montani Semper Liberi," पश्चिम वर्जीनिया की महान मुहर होगी, और राज्य के राज्यपाल के पास कानून के अनुसार आधिकारिक उपयोग करने के लिये रखी जायेगी।"*. राज्य की मुहर बनाने वाले कलाकार जोसेफ़ एह डिस डेबार के द्वारा ही यह वाक्य सुझाया गया था।

File:Coat of arms of West Virginia.svg|राज्य के झंडे पर उपयोग होने वाली मुहर
File:Seal of the Governor of West Virginia.svg|पश्चिम वर्जीनिया के राज्यपाल की मुहर


## इन्हें भी देखें
*संयुक्त राज्य अमेरिका का कुल-चिह्न
*संयुक्त राज्य अमेरिका की मुहरें
*पश्चिम वर्जीनिया का झंडा

## सन्दर्भ

## बाहरी कड़ियाँ
*The Great Seal of the State of West Virginia

श्रेणी:पश्चिम वर्जीनिया की मुहर
श्रेणी:पश्चिम वर्जीनिया
श्रेणी:कुल-चिह्न
श्रीरामपुर

**श्रीरामपुर** से निम्न लेख हैं:
* श्रीरामपुर, बर्धमान
* श्रीरामपुर, पश्चिम बंगाल
* श्रीरामपुर तालुक
* श्रीरामपुर-हल्दूखाता, यमकेश्वर तहसील
* सिनेट ऑफ श्रीरामपुर कॉलिज (विश्वविद्यालय) - पश्चिम बंगाल में स्थित विश्वविद्यालय
समाचार संस्था

**समाचार संस्था** (news agency) ऐसे संगठन को कहते हैं जो समाचार एकत्रित करता है और फिर उसे समाचारपत्रों, पत्रिकाओं और रेडियो व टेलीविज़न प्रसारकों को बेचता है। समाचार संस्थाओं को कभी-कभी **समाचार सेवा** (news service) भी कहा जाता है। विश्व में बहुत सारी समाचार संस्थाएँ हैं, जैसे कि रॉयटर्स, पीटीआई (PTI) आईएएनएस (IANS) एअनआई (ANI) Hindinews9 (HN9) (SPI) सत्य पथ ऑफ इंडिया इत्यादि।

## इन्हें भी देखें
* समाचार
* रॉयटर्स

## सन्दर्भ

प्रमुख समाचार एजेंसियों की सूची

*
महाराणा प्रताप अन्तर्राज्यीय बस अड्डा, दिल्ली

**महाराणा प्रताप अन्तर्राज्यीय बस अड्डा** अथवा **आई एस बी टी, कश्मीरी गेट** जो कि 'कश्मीरी गेट बस अड्डा' या 'बस अड्डा' इत्यादि नामों से लोकप्रिय है, दिल्ली में स्थित भारत के सबसे पुराने और सबसे बड़े अन्तर्राज्यीय बस अड्डों में से एक है। यहाँ से दिल्ली और 7 अन्य राज्यों, हरियाणा, जम्मू-कश्मीर, पंजाब, हिमाचल प्रदेश, उत्तर प्रदेश, राजस्थान और उत्तराखंड के बीच बस सेवा चल रही है। यह लगभग 13 एकड़ क्षेत्र में फैला हुआ है तथा यहां से एक दिन में 1800 से अधिक बसें चलती है।

## इतिहास
कश्मीरी गेट बस अड्डा 1976 में खोला गया था। 1993 तक यह दिल्ली का एकमात्र बस अड्डा था, जिसके उपरांत इसे परिवहन विभाग को हस्तांतरित कर दिया गया। अत्यधिक भीड़ तथा अव्यवस्था के कारण बाद में दो नए बस अड्डे सराय काले खां और आनंद विहार में बनाए गए। 2011-2012 में 70 करोड़ रुपए की लागत से परिवहन विभाग द्वारा बस अड्डे के मुख्य भवन का पुनर्निर्माण किया गया और उसके बाद 2013 में दिल्ली की तत्कालीन मुख्यमंत्री शीला दीक्षित द्वारा इसका उद्घाटन किया गया‍।

## सेवाएं
बस अड्डे में 45 प्रस्थान बस खण्ड, आठ निष्क्रिय बस खण्ड और 13 आगमन बस खण्ड हैं, जहाँ से अन्य राज्यों या दिल्ली के दूसरे बस अड्डों लिए बसें चलती हैं। राजधानी के अन्य भागों के लिए स्थानीय बसों को मिनी बस स्टैंड (जो डी.टी.सी ब्लॉक के रूप में जाना जाता है) से संचालित किया जा रहा है।

## स्थिति
कश्मीरी गेट क्षेत्र में स्थित यह बस अड्डा दिल्ली के रिंग मार्ग पर आने वाला एक बस स्टॉप भी है। यह एक चौराहा है। इसे हरदेव सहाय मार्ग काटता है।

## मेट्रो
यह बस अड्डा **कश्मीरी गेट** नाम से दिल्ली मेट्रो रेल की येलो लाइन शाखा का एक स्टेशन भी है।
यह दिल्ली मेट्रो रेल की रेड लाइन (दिल्ली मेट्रो) रेड लाइन शाखा का एक स्टेशन भी है।

## सन्दर्भ

गेट, कश्मीरी, दिल्ली
गेट, कश्मीरी, दिल्ली
गेट, कश्मीरी, दिल्ली
गेट, कश्मीरी, दिल्ली
टी, आई एस बी, कश्मीरी गेट
टी, आई एस बी, कश्मीरी गेट
टी, आई एस बी, कश्मीरी गेट
टी, आई एस बी, कश्मीरी गेट
श्रेणी:परिवहन
श्रेणी:दिल्ली में परिवहन
श्रेणी:दिल्ली में यातायात
श्रेणी:भारत में सड़क यातायात
साखमय अनुदान योजना

ग्रामीण आवास हेतु वर्ष १९९९ - २००० में भारत सरकार द्वारा **साखमय अनुदान योजना** नाम से यह योजना शुरू की गई ,जिसमें केंद्र एवं राज्य सरकार की हिस्सा राशि ७५ : २५ का है। योजना में ऐसे परिवार जिनकी वार्षिक आय मात्र ३२,००० रुपयों से कम है व  जिन्हें इंदिरा आवास योजना में सम्मिलित नहीं किया गया है , को लाभन्वित किया जाता है। योजना के अंतर्गत ₹ १५,००० अनुदान के रूप में दिए जाते है तथा मकान की लागत के शेष रुपये ऋण के रूप में अनुसूचित /वाणिज्यिक बैंकों द्वारा उपलब्ध कराए जाते हैं , जिनकी अदायगी लाभार्थी द्वारा की जाती है। ऋण की अधिकतम सीमा ₹ ५०,००० तक है।

## सन्दर्भ

श्रेणी:भारत में सरकारी योजनाएँ
राजस्थान राज्य खनिज विकास निगम

**राजस्थान राज्य खनिज विकास निगम** की स्थापना खनन गतिविधियों को वैज्ञानिक एवं योजनाबद्ध रूप से गति प्रदान करने हेतु  की गई थी। २० फ़रवरी २००३ से आर एस एम डी सी को राजस्थान स्टेट माइन्स एण्ड मिनरल्स लिमिटेड (आर एस एम एम एल) में सम्मिलित कर दिया है।

## सन्दर्भ

श्रेणी:राजस्थान
साशा आग़ा

**ज़ारा आग़ा ख़ान** भारतीय और पाकिस्तानी मूल के बर्तानवी अभिनेत्री और गायिका जो हिन्दी फ़िल्मों में काम करती हैं। आग़ा-ख़ान ख़ानदान के सदस्य होते हुए उनकी पहली फ़िलम *[[औरंगज़ेब (फ़िल्म)|औरंगज़ेब]]* में उन्होंने ऋतु की भूमिका को निभाई।

## निजी जीवन
साशा आग़ा पाकिस्तानी स्क्वैश खिलाड़ी रहमत ख़ान और भारतीय अभिनेत्री सलमा आग़ा की बेटी है।

## फ़िल्मी सफ़र

## सन्दर्भ

श्रेणी:हिन्दी अभिनेत्री
केंद्रीय विद्यालय तेहरान

**केंद्रीय विद्यालय तेहरान**' (अंग्रेजी :**Kendriya Vidyalaya Tehran**) एक भारतीय अंतर्राष्ट्रीय विद्यालय है जो ईरान के तेहरान के बेहरस्तान ज़िले में स्थित है। 

## सन्दर्भ

## बाहरी कड़ियाँ
* Kendriya Vidyalaya Tehran

श्रेणी:विद्यालय
श्रेणी:भारतीय अंतर्राष्ट्रीय विद्यालय
नशा मुक्ति कार्यक्रम

**नशा मुक्ति कार्यक्रम ** एक स्वयंसेवी संस्थाओं द्वारा  चलाया जाने वाला एक कार्यक्रम है जिसमें नशा करने वालों को उचित ज्ञान देकर इन्हें छोड़ने को कहते हैं। जो कि देशभर में चलता रहता है।

## सन्दर्भ

श्रेणी:समाज सेवा
एकल उन्मूलन टूर्नामेंट

**एकल उन्मूलन नॉकाउट** (single-elimination knockout) अथवा **खेलबंदी गोल प्रतियोगिता** अथवा **अचानक खेलबंदी प्रतियोगिता** (sudden-death tournament) खेल प्रतियोगिताओं में अपनायी जाने वाली विलोपन/निरसन विधि है। इस विधि में एक मैच हारते ही वो टीम/खिलाड़ी प्रतियोगिता से बाहर हो जाती है। प्रत्येक विजेता (टीम) अगले दौर में एक अन्य खिलाड़ी (टीम) के साथ खेलता है और यह क्रम तब तक चलता रहता है जब तक की प्रतियोगिता का अन्तिम मैच खेला जाता है। सभी मैच जीतने वाला खिलाड़ी (टीम) प्रतियोगिता का विजेता घोषित होता है। कुछ मैच एकल या विभिन्न तरह के हो सकते हैं, यूरोपीय खेलों में दो-पारी खेल या उत्तर अमेरिकी प्रो स्पोर्ट्स में शृंखला का सर्वश्रेष्ठ प्रारूप इसके उदाहरण हैं। हारने वाले प्रतियोगी को हारने के पश्चात् या तो आगे कोई मैच खेलने को नहीं मिलता या फिर अन्य हारने वालों के खिलाफ "सांत्वना" या 'वर्गीकरण" मैंचों में भाग ले सकते हैं; उदाहरण के लिए सेमीफायनल में हारने वाले खिलाड़ियों (टीमों) के मध्य तीसरे स्थान के लिए एक मैच करवाया जाता है। शूटआउट पोकर प्रतियोगिता में प्रत्येक टेबल पर दो से अधिक खिलाड़ी प्रतिस्पर्धा में शामिल होते हैं और कभी-कभी एक से अधिक खिलाड़ी अगले दौर में पहुँच जाते हैं। कुछ प्रतियोगितायें पूरी तरह से खेलबंदी प्रतियोगिता प्रणाली के साथ आयोजित की जाती हैं। अन्य में कई चरण होते हैं और उनमें अन्तिम चरण खेलबंदी के रूप में होता है जिसे अक्सर प्लेऑफ़्स कहा जाता है।

## सन्दर्भ

श्रेणी:क्रिकेट
श्रेणी:खेल
पालनहार योजना

**पालनहार योजना** एक सरकारी योजना है जो राजस्थान  राज्य के विभिन्न ज़िलों में क्रियान्वित है अर्थात चल रही है। इस योजना के तहत अनाथ बच्चे  जिनके माता - पिता की मृत्यु हो गई है या उन्हें आजीवन कारावास की सज़ा हो गई है एवं निराश्रित पेंशन मात्र विधवा के एक बच्चे को ₹  ५०० प्रति माह तथा विद्यालय दाखिले के पश्चात ₹ ६७५ मासिक अनुदान दिया जाता है। इसके अतिरिक्त कपड़े , जूते आदि के लिये भी लगभग २०,०० ₹ दिए जाते हैं।

योजना का लाभ केवल राजस्थान राज्य के निवासी को ही दिया जाता हैं। पालनहार योजना में सिलिकोसिस, HIV, एड्स या कुष्ठ रोग से पीड़ित अभिभावकों के बच्चे भी लाभ लेने के लिए पात्र माने गए हैं। विधवा या तलाकशुदा महिला के बच्चों को भी योजना में लाभ प्राप्त होता हैं बशर्तें महिला की सभी स्रोतों से वार्षिक आय 1 लाख 20 हज़ार रुपए से अधिक नहीं होनी चाहिए।

## सन्दर्भ

श्रेणी:राजस्थान सरकार
पन्नाधाय जीवन अमृत योजना

**पन्नाधाय जीवन अमृत योजना** जो कि (***जन -श्री बीमा योजना***) के नाम से भी जानी जाती है। यह एक भारत के राजस्थान राज्य की योजना है । इस योजना का शुभारम्भ १४ अगस्त २००६ में जीवन बीमा निगम के माध्यम से किया गया था। इसमें गरीबी रेखा से नीचे के परिवार वालों के मुखिया  अथवा घर के कमाने वाले सदस्य को नि:शुल्क जीवन बीमा की सुविधा प्रदान की जाती है।

**पन्नाधाय जीवन अमृत योजना** के अंतर्गत वर्ष २०१० - २०११ में ₹ १९३२.०० लाख जीवन बीमा निगम को उपलब्ध कराए थे।

**यह भी पढ़ें :** पन्नाधाय योजना की विस्तृत जानकारी 

## सन्दर्भ

श्रेणी:योजना
श्रेणी:राजस्थान सरकार की योजनाएं
वर्जीनिया रागी

**वर्जीनिया रागी** (अँग्रेजी: Virginia Elena Raggi, जन्म: 18 जुलाई 1978), एक इतालवी वकील और वर्तमान में रोम की मेयर है, जो 20 जून, 2016 को इटली की राजधानी रोम की पहली महिला मेयर चुनी गईं। उन्होने ‘फाइव स्टार मूवमेंट पार्टी’ की उम्मीदवार के तौर पर जीत दर्ज की। वे रोम के लगभग 2800 वर्षों के इतिहास में सबसे कम उम्र की पहली महिला मेयर हैं। 
## सन्दर्भ
 
श्रेणी: इटली के मेयर
श्रेणी: इटली के राजनीतिज्ञ
श्रेणी:1978 में जन्मे लोग
जीत (अभिनेता)

**जीत** या **जितेन्द्र मदनानी** भारतीय बंगाली फिल्म अभिनेता, निर्माता और टेलीविज़न प्रस्तोता हैं। इन्होंने अभिनय के क्षेत्र में अपना सफर बिष्णु पलचौधरी द्वारा निर्देशित धारावाहिक बिशबृक्षा से शुरू किया। वे इसमें 1994 से 95 तक काम किया। 24 फरवरी 2011 को इनका विवाह लखनऊ की एक शिक्षिका मोहाना रतलानी से हुआ।

## सन्दर्भ

## बाहरी कड़ियाँ

श्रेणी:भारतीय फ़िल्म अभिनेता
श्रेणी:जीवित लोग
श्रेणी:कोलकाता के लोग
श्रेणी:1978 में जन्मे लोग